130 metal- og fabriksarbejdere på IPA Beslagfabrik i Nibe har nedlagt arbejdet fra i morges.

De strejkende er utilfredse med forflyttelsen af deres fællestillidsmand. I følge en talsmand for de strejkende er tillidsmanden flyttet fra udviklingsafdelingen til et mindre attraktivt job som akkordsvejser. De strejkende mener, at det er en hævnakt, fordi tillidsmanden i 2007 sejrede over virksomhedens direktør i en retssag. Strejken er indbragt for Arbejdsretten.